PATVIRTINTA

Švenčionių Juliaus Siniaus

meno mokyklos direktoriaus

2024 m. spalio 9 d.

įsakymo Nr. V-46

**ŠVENČIONIŲ JULIAUS SINIAUS MENO MOKYKLA**

**IX RESPUBLIKINIO ANTROJO MUZIKOS INSTRUMENTO IR PASIRENKAMOJO VOKALO KONKURSO – FESTIVALIO**

**„GARSŲ SPALVOS“ NUOSTATAI**

1. **BENDROSIOS SĄLYGOS**
2. Respublikinio antrojo muzikos instrumento ir pasirenkamojo vokalo konkurso - festivalio ,,Garsų spalvos“ (toliau – Konkursas-festivalis) nuostatai yra parengti vadovaujantis Mokinių dalykinių olimpiadų, konkursų bei kitų renginių nuostatais, patvirtintais Lietuvos Respublikos švietimo, mokslo ir sporto ministro 2020 m. gegužės 5 d. įsakymu ISAK Nr. 663
3. Šie nuostatai reglamentuoja: konkurso –festivalio tikslą, uždavinius, programos reikalavimus, dalyvio mokestį, konkurso organizavimo, registracijos, vertinimo, apdovanojimų tvarką.

3. Konkurso – festivalio organizatorius – Švenčionių Juliaus Siniaus meno mokykla.

1. **KONKURSO – FESTIVALIO TIKSLAS**

4. Konkurso tikslas **- s**uteikti galimybę koncertuoti mokiniams, kurių antrasis muzikos instrumentas nėra pagrindinis mokomasis dalykas.

5. Uždaviniai:

5.1. tobulinti mokinių artistinius gebėjimus, ugdyti muzikinį skonį ir skatinti kūrybinę iniciatyvą;

5.2. plėtoti mokytojų žinias, pedagoginę praktiką ir dalykinę kompetenciją.

1. **KONKURSO – FESTIVALIO DALYVIAI**

6. Konkurse - festivalyje ,,Garsų spalvos“ gali dalyvauti respublikos muzikos ir meno mokyklų mokiniai grojantys, dainuojantys – pasirenkamuoju (antruoju) dainavimo ar muzikos instrumentų dalykais.

7. Konkurso – festivalio dalyviai skirstomi į grupes:

**A grupė** – dalyviai, dainuojantys, grojantys antruoju instrumentu **1-4 metus;**

**B grupė** – dalyviai, dainuojantys, grojantys antruoju instrumentu **5-7 metus;**

**C grupė** – dalyviai, dainuojantys, grojantys antruoju instrumentu **8 ir daugiau metų**;

**D grupė** – ansambliai (nustatoma pagal amžiaus vidurkį).

1. **KONKURSO - FESTIVALIO PROGRAMA**

8. Konkurso – festivalio dalyviai atvykę **kontaktiniu būdu** į Švenčionių Juliaus Siniaus meno mokyklą atlieka *laisvai pasirinktą kūrinį*, o **nuotoliniu būdu** atsiunčia *vieną laisvai pasirinkto kūrinio* vaizdo įrašą.

9. Dalyviai kūrinius atlieka mintinai.

10. Vaizdo įrašas turi būti sukurtas ne anksčiau kaip 2025 metais.

11. Vaizdo įrašas turi būti nufilmuotas stabilia, horizontalia, nejudančia kamera. Vaizdo įraše atlikėjas turi būti matomas visu ūgiu. Vaizdo įrašas negali būti sumontuotas.

11.1. vaizdo įrašas turi būti patalpintas internetiniame kanale **„YouTube“**;

11.2. vaizdo įrašo auditorija turi būti skirta vaikams (**„Yes, it`s made for kids“**);

11.3. vaizdo įrašo pavadinimo skiltyje turi būti parašytas vaizdo įraše atliekamo *kūrinio autorius* (vardas, pavardė), *kūrinio pavadinimas*, *atlikėjo* (vardas, pavardė), jei atlikėjas groja ar dainuoja su *koncertmeisterio* pritarimu ar *koncertmeisterio* parengta fonograma (vardas, pavardė);

11.4. dalyvio paraiškoje, skiltyje *„Programos trukmė“* turi būti įkelta **vaizdo įrašo nuoroda**, dalyvaujančių konkurse – festivalyje **kontaktiniu būdu** - rašomas *programos trukmės* laikas.

**V. DALYVIO MOKESTIS**

12. Paramos mokestis konkursui – festivaliui – 10 Eur (ansamblio dalyviui – 5 Eur). Mokestį galima sumokėti atvykus į konkursą – festivalį arba į Švenčionių Juliaus Siniaus meno mokyklos sąskaitą Nr. LT614010043200323873. **Pervedant paramos mokestį prašome nurodyti renginio pavadinimą, dalyvio ar dalyvių pavardes ir mokyklą.**

13. Kartu su paraiška reikia atsiųsti paramos mokėjimą patvirtinančio dokumento kopiją.

14. Jeigu dalyvis dalyvauja ir kaip solistas, ir kaip ansamblio narys, taikomas tik vienas mokestis (10 Eur).

1. **KONKURSO - FESTIVALIO ORGANIZAVIMO TVARKA**

15. **Konkurso – festivalio laikas - 2025 m. kovo 26 d. 10.00 val.**

16. Konkurso – festivalio dalyvių **nuotoliniu būdu** pasirodymų komisijos peržiūros vertinimas vyks **2025 m. kovo 15-21 d.**

17. Konkurso – festivalio nugalėtojų sąrašas bus paskelbtas **2025 m. kovo 27 d.** mokyklos internetiniame puslapyje [www.meno-mokykla.svencionys.lm.lt](http://www.meno-mokykla.svencionys.lm.lt)

1. **KONKURSO - FESTIVALIO DALYVIŲ REGISTRACIJOS TVARKA**

18. **Dalyvių paraiškos priimamos iki 2025 m. kovo 14 d.**

19.Paraiškas kartu su mokėjimo patvirtinimo dokumento kopija, vienu laišku siųsti

el. paštu [konkursas.spalvos@gmail.com](mailto:konkursas.spalvos@gmail.com)

1. **VERTINIMO TVARKA**

20. Konkurso – festivalio dalyvius vertins kompetentinga komisija.

21.Dalyviai vertinami pagal atlikimo muzikalumą, artistiškumą, meistriškumą.

22. Komisijos nariai savo mokinių nevertina.

23. Vertinimo komisijos sprendimai yra galutiniai ir neskundžiami.

1. **APDOVANOJIMAI**

24. Visi konkurso – festivalio dalyviai ir mokytojai bus apdovanoti padėkomis.

25. Konkurso – festivalio laureatai ir diplomantai – diplomais.

**X. KONTAKTINĖ INFORMACIJA**

26. Konkurso koordinatorės:

**Lilija Girulskienė,** Švenčionių Juliaus Siniaus meno mokyklos direktoriaus pavaduotoja ugdymui,

mokytoja metodininkė, tel. +37067623623;

**Virginija Beržinskienė,** mokytoja metodininkė, tel. +37060167552.